Ζώντας σε έναν Πλαστικό Κόσμο: Οι Κίνδυνοι της Ρύπανσης και ο Δρόμος προς τη Βιώσιμη Διαχείριση
Στο πλαίσιο των "Επιστημονικών Συναντήσεων με το Τμήμα Περιβάλλοντος", εξετάζουμε κρίσιμα περιβαλλοντικά ζητήματα με στόχο την επιστημονικά τεκμηριωμένη ενημέρωση, την ευαισθητοποίηση και την αναζήτηση βέλτιστων λύσεων.
Στη φετινή συνάντηση, που θα πραγματοποιηθεί στις 19 Μαρτίου, 11 π.μ. στην αίθουσα Γ’ του Τμήματος Γεωγραφίας, εστιάζουμε στις προκλήσεις που προκύπτουν από την εκτεταμένη χρήση του πλαστικού. Ειδικοί από διαφορετικούς τομείς αναλύουν:
-  Την εξάπλωση της πλαστικής ρύπανσης και τις τεχνολογίες ανίχνευσής της. Κώστας Τοπουζέλης, Αναπληρωτής Καθηγητής Τηλεπισκόπησης, Τμήμα Ωκεανογραφίας και Θαλάσσιων Βιοεπιστημών).
[bookmark: _GoBack]- Τα μικροπλαστικά και τις επιπτώσεις τους στην ανθρώπινη υγεία και τα οικοσυστήματα. Όλγα-Ιωάννα Καλαντζή, Αναπληρώτρια Καθηγήτρια Περιβαλλοντικής Χημείας και Οικοτοξικολογίας.
- Τα προβλήματα και τις προοπτικές της Ελλάδας στη διαχείριση των πλαστικών. Αχιλλέας Πληθάρας, Περιβαλλοντολόγος, MSc στα Συστήματα Περιβαλλοντικής Διαχείρισης, στέλεχος της WWF με αρμοδιότητα στα θέματα πρόληψης αποβλήτων, απόφοιτος του Τμήματος Περιβάλλοντος.
- Τη διαχείριση των πλαστικών απορριμμάτων και τις προκλήσεις της ανακύκλωσης. Αντώνης Γρηγορόπουλος, στέλεχος του Φορέα Διαχείρισης Στερεών Αποβλήτων (ΦΟΔΣΑ) της Περιφέρειας Δυτικής Μακεδονίας, απόφοιτος του Τμήματος Περιβάλλοντος.
Μπορούμε να βρούμε βιώσιμες λύσεις και να συμβάλουμε ως πολίτες;
Παρακολουθήστε τη συζήτηση και ανακαλύψτε τον δρόμο προς ένα πιο καθαρό και βιώσιμο μέλλον. 
Η συζήτηση θα μεταδοθεί διαδικτυακά από το κανάλι Υoutube του Τμήματος Περιβάλλοντος (https://youtu.be/0syCCsmUw4c)

